ועדת החינוך, התרבות והספורט, כנסת 23, פרוטוקול מספר 101, 2020-11-16 09:30

תהלה פרידמן: בוקר טוב.

תהלה פרידמן: אני פותחת את הדיון בנושא הצעת צו הארכיונים (הכרזה על מוסדות מדינה).

תהלה פרידמן: זה חוק, כן?

 << דובר >> מירב ישראלי: צו.

תהלה פרידמן: צו.

תהלה פרידמן: מהות הדיון שלנו זה הכנסה של שלושה גופים שבעבר פעלו תחת חוק הארכיונים, שינו את התצורה המשפטית שלהם, זאת אומרת את צורת ההתאגדות שלהם, ולכן עכשיו צריכים מחדש להיכנס לצו הארכיונים.

תהלה פרידמן: אני מבינה שאנחנו מדברים על גופים שיש את הסכמתם לעשות את זה וכיוון שמהותית כבר בעבר היו חלק אז זה רק דבר טבעי.

תהלה פרידמן: אנחנו נרצה להעלות פה שאלה מעבר לגופים הספציפיים האלה כיוון שהוועדה עשתה בדיקה והסתבר שזו בעצם הפעם הראשונה מזה עשורים - - -

 << דובר >> מירב ישראלי: משנת 90'.

תהלה פרידמן: משנת 90', זה כבר 30 שנה, פעם ראשונה ב-30 שנה שמכניסים גופים לתוך צו הארכיונים.

תהלה פרידמן: מה שאנחנו רוצים לבדוק זה האם נעשתה איזושהי עבודת מיפוי לגבי גופים סטטוטוריים שהוקמו במהלך 30 השנים האלה - ויש הרבה מאוד כאלה - או ששינו את צורת ההתאגדות שלהם ושאמורים מבחינה מהותית להיות תחת צו הארכיונים, ואם לא נעשה מיפוי אנחנו בעצם היינו רוצים שייעשה מיפוי.

תהלה פרידמן: נכון?

 << דובר >> מירב ישראלי: כן.

תהלה פרידמן: זה מה שאנחנו בעצם מבקשים, שייעשה מיפוי.

תהלה פרידמן: מירב, מי הגוף הרלוונטי לעשות מיפוי כזה?

 << דובר >> מירב ישראלי: בעיקרון, החוק הזה הוא תחת משרד ראש הממשלה, וארכיון המדינה – אני משערת שיש להם נציגים פה.

 << דובר >> מירב ישראלי: הנציגים של משרד ראש הממשלה ושל ארכיון המדינה אולי יוכלו לענות לנו על זה.

תהלה פרידמן: יש פה נציג של משרד ראש הממשלה?

קריאה: - - -

תהלה פרידמן: אבל יש נציג של ארכיון המדינה, אני מבינה.

נעמי אלדובי: בוקר טוב.

נעמי אלדובי: שמי נעמי אלדובי, אני היועצת המשפטית של ארכיון המדינה מטעם משרד ראש הממשלה.

נעמי אלדובי: ארכיון המדינה הוא יחידה במשרד ראש הממשלה, אני מהלשכה המשפטית של משרד ראש הממשלה.

נעמי אלדובי: לעניין המיפוי אני אגיד שנעשתה ועודנה נעשית עבודת מיפוי בארכיון המדינה, לוודא שכל הגופים שחוק הארכיונים ראוי שיחול עליהם, כך אכן יהיה.

נעמי אלדובי: אנחנו גם בודקים אחורה כמובן מוסדות ששינו את המבנה התאגידי שלהם, גופים שהופרטו עם השנים.

נעמי אלדובי: יש עוד שינויים שנדרשים להיעשות בתחולת חוק הארכיונים לגבי מוסדות כאלה, אז עבודה כזאת נעשית, היא אורכת זמן מטבע הדברים.

נעמי אלדובי: אנחנו בדין ודברים גם אל מול הגופים הרלוונטיים וככל שיידרש אנחנו כמובן נבקש להכריז על גופים נוספים בצו.

נעמי אלדובי: כרגע על הפרק אלה המוסדות הרלוונטיים.

תהלה פרידמן: אוקיי.

תהלה פרידמן: יש הערכה לגבי מתי אתם תסיימו?

נעמי אלדובי: קשה לי כרגע להעריך, אני צריכה לבדוק את זה אבל זו עבודה שנעשית כל הזמן.

תהלה פרידמן: סתם, זה פשוט מפתיע ש-30 שנה לא הוכנסו גופים, זה זמן ארוך.

נעמי אלדובי: נכון.

נעמי אלדובי: עבודת המיפוי התחילה בתקופה האחרונה.

נעמי אלדובי: אני לא יכולה להגיד מה נעשה כל 30 השנים, אבל עבודת המיפוי הזאת התחילה לאחרונה.

תהלה פרידמן: בסדר, תודה רבה.

תהלה פרידמן: אני גם מעריכה שלא בכל השנים האלה את הייתי היועמ"שית.

נעמי אלדובי: ברובן לא.

תהלה פרידמן: כן, יש להניח.

תהלה פרידמן: אני אשמח לשמוע נציגים של גופים.

יצחק שטיינברג: איציק שטיינברג, חברת נמלי ישראל.

תהלה פרידמן: בכבוד.

יצחק שטיינברג: אני תומך בכל הדברים.

יצחק שטיינברג: כבר לפני ההכנסה לחוק אנחנו נוהגים כך.

תהלה פרידמן: הבנתי.

תהלה פרידמן: זאת אומרת, לא חיכיתם לחוק, עשיתם את זה באופן וולונטרי.

יצחק שטיינברג: נכון.

תהלה פרידמן: תודה.

תהלה פרידמן: תאגיד השידור.

בילי סגל גזליוס: שמי בילי סגל גזליוס, אני מנהלת הארכיון בתאגיד, יש פה כמה אנשים מתאגיד השידור.

בילי סגל גזליוס: אנחנו שומרים כמובן על החומרים שלנו.

תהלה פרידמן: הארכיון שלכם, האמת, יש לו - - -

בילי סגל גזליוס: אוצר.

תהלה פרידמן: כן.

תהלה פרידמן: ממש.

בילי סגל גזליוס: נכון, ואנחנו גם עושים פרויקט דיגיטציה מדהים עכשיו.

בילי סגל גזליוס: אנחנו באמת מצילים את ארכיוני רשות השידור וכמובן משמרים את השידורים של התאגיד, חלק כבר מונגש באתר, ומה שאנחנו לגביו דיגיטציה גם יונגש בעתיד באתר ייעודי שאנחנו מתחילים עכשיו לעבוד עליו, אז אני מברכת על המהלך.

תהלה פרידמן: זה באמת יכול להיות אוצר אמיתי.

תהלה פרידמן: יופי.

תהלה פרידמן: והגוף השלישי שלנו?

 << דובר >> מירב ישראלי: נתיבי ישראל.

תהלה פרידמן: נתיבי ישראל דיברו.

תהלה פרידמן: חשבתי שמחברת הנמלים דיברו.

יהודית גידלי: נתיבי ישראל דיברו ותאגיד השידור דיבר.

יהודית גידלי: יש עוד אחד.

תהלה פרידמן: מי השלישי, מירב?

יצחק שטיינברג: זה לא נתיבי ישראל.

יצחק שטיינברג: אני מבקש לדייק - נמלי ישראל.

יצחק שטיינברג: נמלים, לא נתיבים.

תהלה פרידמן: נמלי ישראל.

תהלה פרידמן: אוקיי.

קריאה: הגוף השלישי זה חברת נתיבי ישראל.

תהלה פרידמן: מי שדיבר היה נמלי ישראל ועכשיו אנחנו מחכים לנתיבי ישראל.

תהלה פרידמן: הבנתי.

תהלה פרידמן: זה מאוד מבלבל העניין הזה.

תהלה פרידמן: אז יש פה מהנמלים?

יצחק שטיינברג: אני מבקש לדייק.

יצחק שטיינברג: אני מהנמלים.

 << דובר >> מירב ישראלי: לפי דברי ההסבר, שלושת הגופים מסכימים.

תהלה פרידמן: מאה אחוז.

תהלה פרידמן: נראה לי שאין לנו מה להתעכב יותר.

תהלה פרידמן: צריך להקריא את זה?

 << דובר >> מירב ישראלי: בעיקרון, זה כפי שנאמר.

 << דובר >> מירב ישראלי: אני אומר שההכרזה והצו נעשים לפי סעיף 1 לחוק הארכיונים.

 << דובר >> מירב ישראלי: ההגדרה של מוסדות המדינה, היא כוללת "לרבות תאגיד ממלכתי או ממשלתי וכן מוסד ממלכתי שהוקם על פי חיקוק, שהממשלה באישור ועדת החינוך, התרבות והספורט של הכנסת הכריזה עליהם בצו כמוסד מדינה לעניין זה.

 << דובר >> מירב ישראלי: " מבקשים להכריז על שלושת הגופים האלה כמוסד ממוסדות המדינה לצורך חוק הארכיונים.

 << דובר >> מירב ישראלי: על זה מצביעים.

תהלה פרידמן: נראה לי, כיוון שאני פה לבדי, אז פה אחד במשמעות המילולית של המילה.

תהלה פרידמן: תודה רבה לכולם.

תהלה פרידמן: בהצלחה בעבודה של הדיגיטציה ושל הצלת הארכיון, זה באמת אוצר בלום.

תהלה פרידמן: כל הארכיונים חשובים אבל זה ממש אוצר תרבותי.

תהלה פרידמן: תודה רבה.

תהלה פרידמן: יום טוב.

קריאות: תודה רבה.

תהלה פרידמן: הישיבה נעולה.